JELÖLT, LISTA ÁLLÍTÁSA AZ ÖNKORMÁNYZATI VÁLASZTÁSON

A helyi önkormányzati képviselők és polgármesterek 2019. évi választásának eredményeképp kerülnek megválasztásra a települési önkormányzati képviselők, a megyei közgyűlések tagjai, valamint a települési polgármesterek.

# A jelölt- és listaállítás általános szabályai

A helyi önkormányzati képviselők és polgármesterek választásán jelölt minden nagykorú magyar állampolgár, valamint az Európai Unió más tagállamának magyarországi lakóhellyel rendelkező nagykorú állampolgára lehet, aki a központi névjegyzékben szerepel.

Az a nagykorú magyar állampolgár, aki magyarországi lakóhellyel nem rendelkezik, a helyi önkormányzati képviselők és polgármesterek választásán szavazati joggal nem rendelkezik, de választható, feltéve, hogy kérelme alapján a központi névjegyzékben szerepel.

Fontos szabály az is, hogy a választhatóság joga nem kötődik ahhoz a településhez, amelyben a jelölt lakcíme található, vagyis a választópolgár bármely településen, választókerületben választható.

# A választhatóság jogának korlátai

Nem választható, vagyis nem lehet jelölt

* akit bűncselekmény elkövetése vagy belátási képességének korlátozottsága miatt a bíróság a választójogból kizárt,
* aki jogerős ítélet alapján szabadságvesztés büntetését tölti,
* aki büntetőeljárásban elrendelt intézeti kényszergyógykezelését tölti,
* aki a közügyek gyakorlásától eltiltó jogerős ítélet hatálya alatt áll,
* az Európai Unió más tagállamának magyarországi lakóhellyel rendelkező állampolgára, ha az állampolgársága szerinti állam jogszabálya, bírósági vagy hatósági döntése alapján hazájában kizárták e jog gyakorlásából.

A polgármester-választáson a település egy választókerületnek számít.

A polgármester-választáson a jelölt:

* párt jelöltje,
* egyesület jelöltje, vagy
* független jelölt lehet.

Egy személy csak egy településen fogadhat el jelölést.

Az első két esetben (párt és egyesület jelöltje) szükséges, hogy a civil szervezetek bírósági nyilvántartásában a választás kitűzésekor jogerősen szereplő pártot/egyesületet valamelyik területi választási bizottság vagy a Nemzeti Választási Bizottság jelölő szervezetként nyilvántartásba vegye. Két vagy több jelölő szervezet közös jelöltet is állíthat.

# A POLGÁRMESTERJELÖLT

Polgármesterjelölt Tökölön az lehet, akit legalább 300 választópolgár jelöltnek ajánlott.

A jelöléshez szükséges ajánlások számát a Helyi Választási Iroda Vezetője állapította meg (küszöbszám megállapításáról szóló közlemény) 2019. augusztus 8-án.

## Ajánlás

Polgármester-jelöltet ajánlani csak a Tököli Helyi Választási Iroda által kiadott, sorszámmal ellátott ajánlóíven lehet.

## Az ajánlóívek igénylése

Ajánlóívet a választás kitűzését követően a **független jelöltként indulni kívánó választópolgár**, illetve a területi választási bizottság/Nemzeti Választási Bizottság által **jogerősen nyilvántartásba vet** jelölő szervezet – a képviseletére jogosult személy útján – **igényelhet**.

Az igény bejelentésére a [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) **jelű formanyomtatvány** szolgál, amelyet az indulás helye szerinti választási irodában bárki, meghatalmazás nélkül leadhat.

Fontos, hogy ajánlóívet csak olyan **választópolgár** számára lehet igényelni, aki az **igény benyújtásakor választójoggal rendelkezik**.

Jogszabályba ütközik az ajánlóív iránti igény, és emiatt nincs mód az ajánlóívek kiadására, amennyiben az igény benyújtásakor

* a jelölő szervezet nyilvántartásba vétele még nem emelkedett jogerőre,
* a jelöltként indulni szándékozónak nincs választójoga, vagy
* korábban fogadott el olyan jelölést, amely összeférhetetlen jelenlegi jelölésével.

Az egy választópolgár által egyidejűleg elfogadható jelöléseket [a helyi önkormányzati képviselők és polgármesterek választásáról szóló 2010. évi L. törvény](http://njt.hu/cgi_bin/njt_doc.cgi?docid=131705.283319)(Övjt.) 8. §-a tartalmazza. A jogszabályi rendelkezést a Nemzeti Választási Bizottság a [15/2014. iránymutatásban](https://www.valasztas.hu/15/2014.-szamu-iranymutatas) értelmezte. E szerint, ha a választópolgár által elfogadott jelölések nem ugyanazon településen, fővárosi kerületben vagy megyében vannak, vagy ugyanabban a jelölési fajtában több jelölést is elfogadott, az ajánlóív kiadására nincs törvényes lehetőség.

## Névviselés

Ha a jelölt több utónévvel rendelkezik, az ajánlóívek igénylésekor az [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1)**jelű formanyomtatványon** kérheti, hogy az **ajánlóívek, a szavazólap, valamint a választások hivatalos honlapja** csak az **egyik utónevét tartalmazza**. A jelölt kérheti továbbá, hogy az ajánlóívek, a szavazólap és a választások hivatalos honlapja **ne tartalmazza** a nevének részét képező „**dr.” megjelölést**.

FIGYELEM! Az ajánlóívek első alkalommal való kiadását követően a névviselésre vonatkozó jognyilatkozat már nem módosítható.

## Az ajánlóívek átvétele

A választási iroda legkorábban **2019. augusztus 24-én (szombaton) 8.00 és 16.00 óra között** adja át az igényelt mennyiségű ajánlóívet az igénylőnek. Ezt követően az ajánlóívek igénylésére és átvételére munkanapokon hivatali időben van lehetőség.

Az ajánlóívek átvételére

* a jelöltként indulni szándékozó választópolgár,
* az ajánlóív igénylésére szolgáló [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) jelű formanyomtatványon az ívek átvételére megjelölt személy;
* a jogerősen nyilvántartásba vett jelölő szervezet alábbi képviselője:

a) a törvényes képviselő(k), vagyis az, aki a civil szervezetek bírósági nyilvántartása szerint a szervezet képviselője (informatikai rendszerben rögzített);

b) a [P3](https://www.valasztas.hu/documents/20182/305686/Jel%C3%B6l%C5%91+szervezet+bejelent%C3%A9se+az+Eur%C3%B3pai+Parlament+tagjainak+v%C3%A1laszt%C3%A1s%C3%A1n+(P2)/62557019-f9f8-42ef-9d60-438ebe1b30e0) nyomtatvány 10. pontjában feltüntetett személy (informatikai rendszerben rögzített),

c) az a) és b) pont szerinti személyek által meghatalmazott, az adott településre kiterjedő illetékességgel eljárni jogosult személy (informatikai rendszerben rögzített),

d) az informatikai rendszerben rögzített [a-c) pont szerinti] személy által meghatalmazott, teljes bizonyító erejű magánokiratba vagy közokiratba foglalt meghatalmazással rendelkező személy

jogosult.

Az ajánlóíven szerepel a választás típusa, a jelöltként indulni szándékozó választópolgár neve, a jelölő szervezet neve vagy a független jelölés ténye, valamint a választókerület megnevezése. Közös jelölt esetén a választási iroda a közös jelöltet állító valamennyi jelölő szervezet nevét feltünteti. Az ajánlóív átadásáról a választási iroda átvételi elismervényt állít ki.

FIGYELEM! Az ajánlóívekről másolatot készíteni – még kitöltetlenül is – szigorúan tilos!

Az átvett ajánlóívek mellé a jelölt bejelentésének határidejéig, azaz 2019. szeptember 9-én 16.00 óráig pótlólag újabbak igényelhetők, újabb [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) jelű formanyomtatvány benyújtásával.

Amennyiben az **ajánlóívek első alkalommal való kiadását követően megváltozik** a jelöltként indulni szándékozó választópolgár vagy a jelölő szervezet **neve**, az a pótlólag igényelt ajánlóíveken már **nem kerül átvezetésre**.

## A nemzetiség képviseletét vállaló polgármesterjelölt

A nemzetiség képviseletét vállaló jelöltnek az ajánlóív igénylésekor az [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) jelű nyomtatványon arról is nyilatkoznia kell, hogy nemzetisége képviseletét vállalja, valamint a nemzetiségi közösség nyelvét beszéli, kultúráját és hagyományait ismeri.

A helyi választási iroda az ív igénylésére szolgáló nyomtatvány benyújtásakor a jelöltek nyilvántartásában ellenőrzi, hogy az ajánlóívet igénylő, nemzetiség képviseletét vállaló jelölt a helyi önkormányzati képviselők és polgármesterek, továbbá a nemzetiségi önkormányzati képviselők 2014. évi általános választásán és az azokat követő időközi választásokon nem volt-e más nemzetiség nemzetiségi jelöltje. Amennyiben a jelöltként indulni szándékozó választópolgár korábban más nemzetiség jelöltje volt, az ívigénylése nem felel meg a jogszabályi feltételeknek, ezért részére az ajánlóívek nem adhatók ki. Amennyiben az ívigénylés a jogszabályi kritériumoknak megfelel, úgy az ajánlóívén a képviselt nemzetiség is feltüntetésre kerül.

## Az ajánlások gyűjtése

A választópolgár az ajánlását az ajánlóíven adja le, amelyet nevének, személyi azonosítójának, magyarországi lakcímének feltüntetése mellett saját kezű aláírásával kell ellátnia. A választópolgár jelenlétében az adatait más is ráírhatja az ajánlóívre, azonban saját kezű aláírása ebben az esetben is elengedhetetlen feltétel.

A választópolgár több jelöltet is ajánlhat, azonban egy jelöltet csak egy ajánlással támogathat.

Ajánlást az állampolgárok zaklatása nélkül bárhol lehet gyűjteni, az alábbi kivételekkel:

* az ajánlást gyűjtő és az ajánló munkahelyén munkaidejében vagy munkaviszonyból, illetve munkavégzésre irányuló más jogviszonyból fakadó munkavégzési kötelezettsége teljesítése közben,
* a Magyar Honvédségnél és a központi államigazgatási szerveknél szolgálati viszonyban levő személytől a szolgálati helyén vagy szolgálati feladatának teljesítése közben,
* tömegközlekedési eszközön,
* állami, helyi és nemzetiségi önkormányzati szervek hivatali helyiségében,
* felsőoktatási és köznevelési intézményben,
* egészségügyi szolgáltató helyiségében, valamint
* a tulajdonos előzetes, írásbeli hozzájárulásának hiányában közforgalom számára nyitva álló magánterületen.

FIGYELEM! Az ajánlási szabályok megsértésével gyűjtött ajánlás érvénytelen! Az ajánlásért az ajánlást adó választópolgárnak előnyt adni vagy ígérni tilos!

Az ajánlóíven fel kell tüntetni az ajánlást gyűjtő személy nevét, személyi azonosítóját – ha nem rendelkezik személyi azonosítóval, a személyazonosságát igazoló hatósági igazolványának (személyazonosító igazolvány/útlevél/vezetői engedély) számát – és aláírását is.

***Fontos, hogy a független jelöltként indulni szándékozó választópolgárok és a jelölő szervezetek kiemelt figyelmet fordítsanak arra, hogy az ajánlóíven az ajánlást gyűjtő pontosan adja meg az adatait.***

Abban az esetben ugyanis, ha a gyűjtő az adatait hiányosan vagy hibásan rögzíti (pl. elírja a személyi azonosítóját, a viselt neve és a születési neve eltér, és ez utóbbit adja meg), az az ajánlóíven szereplő összes ajánlás érvénytelenségét okozza.

Felhívjuk továbbá valamennyi jelöltként indulni szándékozó választópolgár és a jelölő szervezetek figyelmét, hogy a **Nemzeti Adatvédelmi és Információszabadság Hatóság (NAIH)** a választást megelőzően honlapján **(www.naih.hu) ajánlást tesz közzé a választásokkal kapcsolatos adatkezelésről,** amelynek figyelembe vétele minden érintett számára indokolt.

A NAIH ajánlásai az alábbi linken tekinthetők meg:[**https://www.naih.hu/ajanlasok.html**](https://www.naih.hu/ajanlasok.html)

## A polgármesterjelölt bejelentése

A polgármester-jelöltet legkésőbb **2019. szeptember 9-én 16.00 óráig kell bejelenteni** az ajánlóívek átadásával a nyilvántartásba vételre illetékes helyi választási bizottságnál.

FIGYELEM! Az ajánlások szakaszos leadására nincs lehetőség!

A bejelentés alkalmával legalább annyi ajánlást kell leadni, amely eléri a jelöltállításhoz szükséges érvényes ajánlások számát.

A polgármester-jelölt bejelentésére az [E2](https://www.valasztas.hu/documents/20182/8047694/Egy%C3%A9ni+jel%C3%B6lt+bejelent%C3%A9se+(E2).pdf/e0fa3908-7aa3-bbdc-b495-aef0d8258c39) **jelű formanyomtatvány** szolgál.

A nyomtatványon a polgármesterjelöltnek nyilatkoznia kell arról, hogy tisztségét főállásban vagy társadalmi megbízatásban kívánja ellátni. Az [E2](https://www.valasztas.hu/documents/20182/2422993/Egy%C3%A9ni+jel%C3%B6lt+bejelent%C3%A9se+%28E2%29.pdf/e0fa3908-7aa3-bbdc-b495-aef0d8258c39?version=1.1)nyomtatványhoz lehet csatolni a jelölt arcfényképét, ha hozzájárul annak a választások hivatalos honlapján történő közzétételéhez. Ebben az esetben azt JPEG kiterjesztésű, 240X340 pixel felbontású, álló formátumú fájlban kérjük mellékelni és a fájlt az alábbiak szerint kérjük elnevezni: „*a jelölt személyi azonosítója*\_foto”. A nemzetiségi jelölt e nyomtatványon kérheti nevének nemzetiségi nyelven való feltüntetését is a szavazólapon és a választások hivatalos oldalán, amit MS Word fájlban, nyomtatott nagybetűkkel kell mellékelni, és a fájlt az alábbiak szerint kérjük elnevezni: „*a jelölt személyi azonosítója*\_nemzetiseginev”.

## Az ajánlóívek leadása

**Az összes ajánlóívet vissza kell szolgáltatni 2019. szeptember 9-én 16.00 óráig** a választási irodának. Azt az ajánlóívet, amely **nem tartalmaz ajánlást**, legkésőbb a szavazást megelőző 33. napon, azaz **2019. szeptember 10-én 16.00 óráig** kell visszaadni. Ajánlást nem tartalmazó ún. üres ajánlóív az, amely semmilyen adatot nem tartalmaz. Nem tekinthető üres ívnek az az ajánlóív, amelyen a beírt adatot áthúzták, kisatírozták, korrektorral vagy egyéb módon olvashatatlanná tették.

FIGYELEM! Az ívek visszaszolgáltatására vonatkozó kötelezettség elmulasztása esetén a polgármesterjelölt nyilvántartásba vételére illetékes helyi választási bizottság, főpolgármester-jelölt esetében a Fővárosi Választási Bizottság hivatalból eljárva bírságot köteles kiszabni. A bírság mértéke minden határidőben be nem nyújtott ajánlóív után 1 000 Ft.

A kötelezettség elmulasztására vonatkozóan kimentésre nincs lehetőség, a bírságot akkor is meg kell fizetni, ha az ajánlóívek a megbírságolt kötelezetten kívül álló oknál fogva elvesztek vagy megsemmisültek.

A választási bizottság által kiszabott bírság a független jelöltként indul szándékozó választópolgár esetében a választópolgárt, jelölő szervezet jelöltje esetében a jelöltet állító jelölő szervezetet, közös jelölt esetén a jelölt állításában részt vevő valamennyi jelölő szervezetet egyetemlegesen terheli.

Az ajánlóíveket bárki, meghatalmazás nélkül átadhatja a helyi választási irodának.

## Az ajánlások ellenőrzése

A leadott ajánlásokat a jelölt nyilvántartásba vételére illetékes választási bizottság mellett működő választási iroda 3 napon belül ellenőrzi.

Az ellenőrzés során a független jelölt, vagy a jelöltet állító szervezet képviselője jelen lehet, az ellenőrzés folyamatát azonban nem zavarhatja.

Az ajánlások ellenőrzését csak addig kell folytatni, amíg az érvényes ajánlások száma eléri a jelöltséghez szükséges számot.

Ezen túl amennyiben a jelöltként indulni szándékozó választópolgár, illetve a jelölő szervezet kéri, az ellenőrzést végző választási iroda tájékoztatást ad az ellenőrzés eredményéről.

## A polgármesterjelölt nyilvántartásba vétele

Amennyiben a bejelentés a jogszabályi feltételeknek megfelel, a polgármester-jelöltet a helyi választási bizottság legkésőbb a bejelentéstől számított 4. napon – veszi nyilvántartásba.

Ha a választási bizottság a jelölt nyilvántartásba vételét az ajánlások elégtelen száma miatt elutasítja, a független jelölt vagy a jelölő szervezet – a jelölt bejelentésére nyitva álló határidőig, 2019. szeptember 9-én 16.00 óráig – pótlólag újabb ajánlásgyűjtő íveket igényelhet, újabb [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) jelű nyomtatvány benyújtásával. A pótlólag összegyűjtött és határidőben leadott ajánlásokat hozzá kell számítani a korábban már leadott ajánlásokhoz.

## A közös polgármesterjelölt állítására vonatkozó szabályok

Két vagy több jelölő szervezet közös polgármester-jelöltet is állíthat.

Az ajánlóívet a közös jelölt állításában részt vevő jelölő szervezeteknek együttesen kell igényelniük az [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) jelű nyomtatványon, és a közös jelöltet együttesen kell bejelenteniük az [E2](https://www.valasztas.hu/documents/20182/8047694/Egy%C3%A9ni+jel%C3%B6lt+bejelent%C3%A9se+(E2).pdf/e0fa3908-7aa3-bbdc-b495-aef0d8258c39)jelű nyomtatványon.

## A polgármesterjelölt kiesése

A polgármesterjelölt kiesik, ha

* elhunyt,
* a választójoga megszűnt,
* a jelöltet állító jelölő szervezetet a választási bizottság törli a jelölő szervezetek nyilvántartásából,
* a jelölésről 2019. október 12-én 16.00 óráig az L7 nyomtatványon lemond.

A lemondó nyilatkozatot polgármesterjelölt esetében a helyi választási irodához kell eljuttatni, személyesen vagy meghatalmazott által. A lemondás a nyilatkozatnak a választási iroda általi átvételével hatályosul, feltéve, hogy a benyújtás a fentiekben jelzett határidőig megtörtént. A lemondással kapcsolatos jogértelmezést a [4/2018. NVB iránymutatás](https://www.valasztas.hu/4/2018.-szamu-iranymutatas) tartalmazza.

# EGYÉNI VÁLASZTÓKERÜLETI JELÖLT

A Tökölön a képviselők **vegyes választási rendszerben** – egyéni választókerületben és kompenzációs listán – szerezhetnek mandátumot.

Az egyéni választókerületek és a kompenzációs listás mandátumok száma:

* 8 egyéni választókerületi és
* 3 kompenzációs listás mandátum.

A települési önkormányzat képviselő-testülete tagjainak számát a helyi választási iroda vezetője határozta meg a 2019. január 1-jei lakosságszám alapján.

## Jelölés

Tökölön egyéni választókerületi képviselőjelölt az lesz, akit az adott **választókerület választópolgárainak legalább 1%**-a **jelöltnek ajánlott**. A jelöléshez szükséges ajánlások számát a helyi választási iroda vezetője az alábbiak szerint állapította meg 2019. augusztus 8-án:

|  |  |
| --- | --- |
| **Választókerület száma** | **szükséges ajánlások száma** |
| **1. sz. egyéni választókerületi jelölt állításához** | 9 **fő** |
| **2. sz. egyéni választókerületi jelölt állításához** | 9 **fő** |
| **3. sz. egyéni választókerületi jelölt állításához** | 12 **fő** |
| **4. sz. egyéni választókerületi jelölt állításához** | 12 **fő** |
| **5. sz. egyéni választókerületi jelölt állításához** | 12 **fő** |
| **6. sz. egyéni választókerületi jelölt állításához** | 12 **fő** |
| **7. sz. egyéni választókerületi jelölt állításához** | 12 **fő** |
| **8. sz. egyéni választókerületi jelölt állításához** | 10 **fő** |

## Ajánlás

Jelöltet ajánlani csak az illetékességgel rendelkező (az indulás helye szerinti) helyi választási iroda által kiadott, sorszámmal ellátott ajánlóíven lehet.

## Az ajánlóívek igénylése

Ajánlóívet a választás kitűzését követően a **független jelöltként indulni kívánó választópolgár,** illetve a területi választási bizottság/Nemzeti Választási Bizottság által **jogerősen nyilvántartásba vett jelölő szervezet** – a képviseletére jogosult személy útján – **igényelhet**. Az igény bejelentésére az [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) **jelű formanyomtatvány** szolgál, amelyet az indulás helye szerinti helyi választási irodában bárki, meghatalmazás nélkül leadhat.

Az ajánlóívet csak olyan **választópolgár** számára lehet igényelni, aki az **igény benyújtásakor választójoggal rendelkezik**.

Jogszabályba ütközik az ajánlóív iránti igény, és emiatt nincs mód az az ajánlóívek kiadására amennyiben az igény benyújtásakor

* a jelölő szervezet nyilvántartásba vétele még nem emelkedett jogerőre,
* a jelöltként indulni szándékozónak nincs választójoga,
* a jelöltként indulni szándékozó választópolgár korábban fogadott el olyan jelölést, amely összeférhetetlen jelenlegi jelölésével,
* a jelölő szervezet már igényelt a választókerületben egyéni választókerületi jelölt állításához ajánlóívet.

Az egy választópolgár által egyidejűleg elfogadható jelöléseket [a helyi önkormányzati képviselők és polgármesterek választásáról szóló 2010. évi L. törvény](http://njt.hu/cgi_bin/njt_doc.cgi?docid=131705.283319) (Övjt.) 8. §-a tartalmazza. A jogszabályi rendelkezést a Nemzeti Választási Bizottság a [15/2014. iránymutatásban](https://www.valasztas.hu/15/2014.-szamu-iranymutatas) értelmezte. E szerint, ha a választópolgár által elfogadott jelölések nem ugyanazon településen, fővárosi kerületben vagy megyében vannak, vagy ugyanabban a jelölési fajtában több jelölést is elfogadott, az ajánlóív kiadására nincs törvényes lehetőség.

## Névviselés

Ha a jelölt több utónévvel rendelkezik, az ajánlóívek igénylésekor az [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) **jelű formanyomtatvány**on kérheti, hogy az **ajánlóívek, a szavazólap, valamint a választások hivatalos honlapja csak az egyik utónevét tartalmazza**. A jelölt kérheti továbbá, hogy az ajánlóívek, a szavazólap és a választások hivatalos honlapja **ne tartalmazza** a nevének részét képező **„dr.” megjelölést**. **Az ajánlóívek első alkalommal való kiadását követően a névviselésre vonatkozó jognyilatkozat már nem módosítható.**

## Az ajánlóívek átvétele

A helyi választási iroda legkorábban **2019. augusztus 24-én (szombaton) 8.00 és 16.00 óra között** adja át az igényelt mennyiségű ajánlóívet az igénylőnek. Ezt követően az ajánlóívek igénylésére és átvételére munkanapokon hivatali időben van lehetőség.

Az ajánlóívek átvételére

* a jelöltként indulni szándékozó választópolgár,
* az ajánlóív igénylésére szolgáló [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) jelű formanyomtatványon az ívek átvételére megjelölt személy;
* a jogerősen nyilvántartásba vett jelölő szervezet alábbi képviselője:

1. a törvényes képviselő(k), vagyis az, aki a civil szervezetek bírósági nyilvántartása szerint a szervezet képviselője (informatikai rendszerben rögzített);
2. a [P3](https://www.valasztas.hu/documents/20182/2422993/Jel%C3%B6l%C5%91+szervezet+bejelent%C3%A9se+%28P3%29.pdf/e137a26f-ca52-62ba-df90-d03c581691c2) nyomtatvány 10. pontjában feltüntetett személy (informatikai rendszerben rögzített),
3. az a) és b) pont szerinti személyek által meghatalmazott, az indulás helye szerinti egyéni választókerületre kiterjedő illetékességgel eljárni jogosult személy (informatikai rendszerben rögzített),
4. az informatikai rendszerben rögzített [a-c) pont szerinti] személy által meghatalmazott, teljes bizonyító erejű magánokiratba vagy közokiratba foglalt meghatalmazással rendelkező személy

jogosult.

Az ajánlóíven szerepel a választás típusa, a jelöltként indulni szándékozó választópolgár neve, a jelölő szervezet neve vagy a független jelölés ténye, valamint a választókerület megnevezése. Közös jelölt esetén a választási iroda a közös jelöltet állító valamennyi jelölő szervezet nevét feltünteti.

Az ajánlóív átadásáról a választási iroda átvételi elismervényt állít ki.

FIGYELEM! Az ajánlóívekről másolatot készíteni – még kitöltetlenül is – szigorúan tilos!

Az átvett ajánlóívek mellé a jelölt bejelentésének határidejéig, azaz 2019. szeptember 9-én 16.00 óráig pótlólag újabbak igényelhetők, újabb [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) jelű formanyomtatvány benyújtásával.

Amennyiben az **ajánlóívek első alkalommal való kiadását követően megváltozik** a jelöltként indulni szándékozó választópolgár vagy a jelölő szervezet **neve**, az a pótlólag igényelt ajánlóíveken már **nem kerül átvezetésre**.

## A nemzetiségi képviseletét vállaló egyéni választókerületi képviselőjelölt

A nemzetiség képviseletét vállaló jelöltnek az ajánlóív igénylésekor az [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) jelű nyomtatványon arról is nyilatkoznia kell, hogy nemzetisége képviseletét vállalja, valamint a nemzetiségi közösség nyelvét beszéli, kultúráját és hagyományait ismeri.

A helyi választási iroda az ív igénylésére szolgáló nyomtatvány benyújtásakor a jelöltek nyilvántartásában ellenőrzi, hogy az ajánlóívet igénylő, nemzetiség képviseletét vállaló jelölt a helyi önkormányzati képviselők és polgármesterek, továbbá a nemzetiségi önkormányzati képviselők 2014. évi általános választásán és az azokat követő időközi választásokon nem volt-e más nemzetiség nemzetiségi jelöltje. Amennyiben a jelöltként indulni szándékozó választópolgár korábban más nemzetiség jelöltje volt, az ívigénylése nem felel meg a jogszabályi feltételeknek, ezért részére az ajánlóívek nem adhatók ki. Amennyiben az ívigénylés a jogszabályi kritériumoknak megfelel, úgy az ajánlóívén a képviselt nemzetiség is feltüntetésre kerül.

## Az ajánlások gyűjtése

A választópolgár az ajánlását az ajánlóíven adja le, amelyet nevének, személyi azonosítójának, magyarországi lakcímének feltüntetése mellett saját kezű aláírásával kell ellátnia. A választópolgár jelenlétében az adatait más is ráírhatja az ajánlóívre, azonban saját kezű aláírása ebben az esetben is elengedhetetlen feltétel.

A választópolgár több jelöltet is ajánlhat, azonban egy jelöltet csak egy ajánlással támogathat.

Ajánlást az állampolgárok zaklatása nélkül bárhol lehet gyűjteni, az alábbi kivételekkel:

* az ajánlást gyűjtő és az ajánló munkahelyén munkaidejében vagy munkaviszonyból, illetve munkavégzésre irányuló más jogviszonyból fakadó munkavégzési kötelezettsége teljesítése közben,
* a Magyar Honvédségnél és a központi államigazgatási szerveknél szolgálati viszonyban levő személytől a szolgálati helyén vagy szolgálati feladatának teljesítése közben,
* tömegközlekedési eszközön,
* állami, helyi és nemzetiségi önkormányzati szervek hivatali helyiségében,
* felsőoktatási és köznevelési intézményben,
* egészségügyi szolgáltató helyiségében, valamint
* a tulajdonos előzetes, írásbeli hozzájárulásának hiányában közforgalom számára nyitva álló magánterületen.

FIGYELEM! Az ajánlási szabályok megsértésével gyűjtött ajánlás érvénytelen! Az ajánlásért az ajánlást adó választópolgárnak előnyt adni vagy ígérni tilos!

Az ajánlóíven fel kell tüntetni az ajánlást gyűjtő személy nevét, személyi azonosítóját – ha nem rendelkezik személyi azonosítóval, a személyazonosságát igazoló hatósági igazolványának (személyazonosító igazolvány/útlevél/vezetői engedély) számát – és aláírását is.

***Fontos, hogy a független jelöltként indulni szándékozó választópolgárok és a jelölő szervezetek kiemelt figyelmet fordítsanak arra, hogy az ajánlóíven az ajánlást gyűjtő pontosan adja meg az adatait.***

Abban az esetben ugyanis, ha a gyűjtő az adatait hiányosan vagy hibásan rögzíti (pl. elírja a személyi azonosítóját, a viselt neve és a születési neve eltér, és ez utóbbit adja meg), az az ajánlóíven szereplő összes ajánlás érvénytelenségét okozza.

Felhívjuk továbbá valamennyi jelöltként indulni szándékozó választópolgár és a jelölő szervezetek figyelmét, hogy a **Nemzeti Adatvédelmi és Információszabadság Hatóság (NAIH)** a választást megelőzően honlapján **(www.naih.hu) ajánlást tesz közzé a választásokkal kapcsolatos adatkezelésről,** amelynek figyelembe vétele minden érintett számára indokolt.

A NAIH ajánlásai az alábbi linken tekinthetők meg:[**https://www.naih.hu/ajanlasok.html**](https://www.naih.hu/ajanlasok.html)

## Az egyéni választókerületi képviselőjelölt bejelentése

Az egyéni választókerületi jelöltet legkésőbb **2019. szeptember 9-én 16.00 óráig kell bejelenteni** az ajánlóívek átadásával a nyilvántartásba vételre illetékes helyi választási bizottságnál.

FIGYELEM! Az ajánlások szakaszos leadására nincs lehetőség!

A bejelentés alkalmával legalább annyi ajánlást kell leadni, amely eléri a jelöltállításhoz szükséges érvényes ajánlások számát.

Az egyéni választókerületi jelölt bejelentésére az [E2](https://www.valasztas.hu/documents/20182/8047694/Egy%C3%A9ni+jel%C3%B6lt+bejelent%C3%A9se+(E2).pdf/e0fa3908-7aa3-bbdc-b495-aef0d8258c39) **jelű formanyomtatvány** szolgál.

Az [E2](https://www.valasztas.hu/documents/20182/2422993/Egy%C3%A9ni+jel%C3%B6lt+bejelent%C3%A9se+%28E2%29.pdf/e0fa3908-7aa3-bbdc-b495-aef0d8258c39?version=1.1)nyomtatványhoz lehet csatolni a jelölt arcfényképét, ha hozzájárul annak a választások hivatalos honlapján történő közzétételéhez. Ebben az esetben azt JPEG kiterjesztésű, 240X340 pixel felbontású, álló formátumú fájlban kérjük mellékelni és a fájlt az alábbiak szerint kérjük elnevezni: „*a jelölt személyi azonosítója*\_foto”. A nemzetiségi jelölt e nyomtatványon kérheti nevének nemzetiségi nyelven való feltüntetését is a szavazólapon és a választások hivatalos oldalán, amit MS Word fájlban, nyomtatott nagybetűkkel kell mellékelni, és a fájlt az alábbiak szerint kérjük elnevezni: „*a jelölt személyi azonosítója*\_nemzetiseginev”.

## Az ajánlóívek leadása

**Az összes ajánlóívet vissza kell szolgáltatni 2019. szeptember 9-én 16.00 óráig** a helyi választási irodának. Azt az ajánlóívet, amely **nem tartalmaz ajánlást**, legkésőbb a szavazást megelőző 33. napon, azaz **2019. szeptember 10-én 16.00 óráig** kell visszaadni. Ajánlást nem tartalmazó ún. üres ajánlóív az, amely semmilyen adatot nem tartalmaz. Nem tekinthető üres ívnek az az ajánlóív, amelyen a beírt adatot áthúzták, kisatírozták, korrektorral vagy egyéb módon olvashatatlanná tették.

Az ajánlóíveket bárki, meghatalmazás nélkül visszaadhatja a helyi választási irodának.

FIGYELEM! Az ívek visszaszolgáltatására vonatkozó kötelezettség elmulasztása esetén a jelölt nyilvántartásba vételére illetékes helyi választási bizottság hivatalból eljárva bírságot köteles kiszabni. A bírság mértéke minden határidőben be nem nyújtott ajánlóív után 1 000 Ft.

A kötelezettség elmulasztására vonatkozóan kimentésre nincs lehetőség, a bírságot akkor is meg kell fizetni, ha az ajánlóívek a megbírságolt kötelezetten kívül álló oknál fogva elvesztek vagy megsemmisültek.

A választási bizottság által kiszabott bírság a független jelöltként indulni szándékozó választópolgár esetében a választópolgárt, jelölő szervezet jelöltje esetében a jelöltet állító jelölő szervezetet, közös jelölt esetén a jelölt állításában részt vevő valamennyi jelölő szervezetet egyetemlegesen terheli.

## Az ajánlások ellenőrzése

A leadott ajánlásokat a jelölt nyilvántartásba vételére illetékes helyi választási bizottság mellett működő választási iroda 3 napon belül ellenőrzi.

Az ellenőrzés során a független jelölt, vagy a jelöltet állító szervezet képviselője jelen lehet, az ellenőrzés folyamatát azonban nem zavarhatja.

Az ajánlások ellenőrzését csak addig kell folytatni, amíg az érvényes ajánlások száma eléri a jelöltséghez szükséges számot.

Ezen túl amennyiben a jelöltként indulni szándékozó, illetve a jelölő szervezet kéri, az ellenőrzést végző választási iroda tájékoztatást ad az ellenőrzés eredményéről.

## Az egyéni választókerületi képviselőjelölt nyilvántartásba vétele

Amennyiben a bejelentés a jogszabályi feltételeknek megfelel, az egyéni választókerületi képviselőjelöltet a helyi választási bizottság – legkésőbb a bejelentéstől számított 4. napon – veszi nyilvántartásba.

Ha a helyi választási bizottság a jelölt nyilvántartásba vételét az ajánlások elégtelen száma miatt elutasítja, a független jelölt vagy a jelölő szervezet – a jelölt bejelentésére nyitva álló határidőig, 2019. szeptember 9-én 16.00 óráig – pótlólag újabb aláírásgyűjtő íveket igényelhet, újabb [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) jelű nyomtatvány benyújtásával. A pótlólag összegyűjtött és határidőben leadott ajánlásokat hozzá kell számítani a korábban már leadott ajánlásokhoz.

## A közös egyéni választókerületi képviselőjelölt állítására vonatkozó szabályok

Két vagy több jelölő szervezet közös egyéni választókerületi jelöltet állíthat.

Az ajánlóívet a közös jelölt állításában részt vevő jelölő szervezeteknek együttesen kell igényelniük az [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) jelű nyomtatványon, és a közös jelöltet együttesen kell bejelenteniük az [E2](https://www.valasztas.hu/documents/20182/2422993/Egy%C3%A9ni+jel%C3%B6lt+bejelent%C3%A9se+%28E2%29.pdf/e0fa3908-7aa3-bbdc-b495-aef0d8258c39) jelű nyomtatványon. A közös jelöltre vonatkozó szabályok a továbbiakban megegyeznek az önálló jelölt állításának szabályaival.

## Az egyéni választókerületi képviselőjelölt kiesése

A jelölt kiesik, ha

* elhunyt,
* a választójoga megszűnt,
* a jelöltet állító jelölő szervezetet a választási bizottság törli a jelölő szervezetek nyilvántartásából,
* a jelölésről 2019. október 12-én 16.00 óráig az [L7](https://www.valasztas.hu/documents/20182/2422993/Jel%C3%B6lt+lemond%C3%A1sa+%28L7%29.pdf/1732fc8e-2c7e-dc1f-e9e7-ec9d0278f89c) nyomtatványon lemond.

A lemondó nyilatkozatot az indulás helye szerinti helyi választási irodához kell eljuttatni, személyesen vagy meghatalmazott által. A lemondás a nyilatkozatnak a választási iroda általi átvételével hatályosul, feltéve, hogy a benyújtás a fentiekben jelzett határidőig megtörtént. A lemondással kapcsolatos jogértelmezést a [4/2018. NVB iránymutatás](https://www.valasztas.hu/4/2018.-szamu-iranymutatas) tartalmazza.

# KOMPENZÁCIÓS LISTA

Tökölön a képviselők vegyes választási rendszerben – egyéni választókerületben és kompenzációs listán – szerezhetnek mandátumot.

Az egyéni választókerületek és a kompenzációs listás mandátumok száma:

* 8 egyéni választókerületi és
* 3 kompenzációs listás mandátum.

**Kompenzációs listát** valamely területi választási bizottság vagy a Nemzeti Választási Bizottság által **jogerősen nyilvántartásba vett jelölő szervezet állíthat**, ha az érintett település **egyéni választókerületeinek több mint felében jelöltet állított**.

Azok a jelölő szervezetek, amelyek az egyéni választókerületek több mint felében közös egyéni választókerületi jelöltet állítottak, közös kompenzációs listát állíthatnak. A közös jelölt csak a közös lista állítását alapozhatja meg, önálló lista állítása során közös jelölt nem vehető figyelembe.

## A kompenzációs lista bejelentése

A kompenzációs listát legkésőbb **2019. szeptember 10-én kell bejelenteni** a listaállítás helye szerinti helyi választási bizottságnál az [L5](https://www.valasztas.hu/documents/20182/2422993/Lista+bejelent%C3%A9se+%28L5%29.pdf/0b1d2bf4-a998-0997-ab75-4affe086fd27) **jelű formanyomtatványon**, amelynek **minden jelöltsorához mellékelni kell** egy [SZ4](https://www.valasztas.hu/documents/20182/2422993/List%C3%A1n+%C3%A1ll%C3%ADtott+jel%C3%B6lt+szem%C3%A9lyi+lapja+%28SZ4%29.pdf/ecafc8e1-3c68-4c6b-e414-9ead5fb6d5ed) **jelű formanyomtatványt**.

FIGYELEM! A kompenzációs listára nem kell ajánlást gyűjteni!

A kompenzációs lista állításánál a jelölő szervezet – a lista nyilvántartásba vételéig bejelentett – egyéni választókerületi jelöltjeinek számát kell figyelembe venni, kivéve azt a jelöltet, akinek nyilvántartásba vételét a helyi választási bizottság elutasította.

A listán legfeljebb háromszor annyi jelölt állítható, mint a listán megszerezhető mandátumok száma. A listán szereplő jelöltek sorrendjét a jelölő szervezet határozza meg, amit a lista bejelentése után nem lehet módosítani. Ha valamelyik jelölt a listáról kiesett, helyére a listán soron következő jelölt lép.

FIGYELEM! A bejelentett listára új jelölt nem jelenthető be.

A jelölő szervezet a listát, illetve a listán szereplő jelölt jelölését legkésőbb 2019. szeptember 10-én 16.00 óráig vonhatja vissza. A visszavonásra szintén az [L5](https://www.valasztas.hu/documents/20182/2422993/Lista+bejelent%C3%A9se+%28L5%29.pdf/0b1d2bf4-a998-0997-ab75-4affe086fd27)jelű formanyomtatvány szolgál. A visszavont lista helyett a jelölő szervezet új listát nem állíthat.

Azok a jelölő szervezetek, amelyek az egyéni választókerületek több mint felében közös egyéni jelöltet állítottak, közös kompenzációs listát állíthatnak. A közös listával kapcsolatos jognyilatkozatot (pl. bejelentés, visszavonás) a közös listát állító jelölő szervezetek képviselőinek közösen kell megtenniük.

A listán szereplő jelölt az [**SZ4**](https://www.valasztas.hu/documents/20182/2422993/List%C3%A1n+%C3%A1ll%C3%ADtott+jel%C3%B6lt+szem%C3%A9lyi+lapja+%28SZ4%29.pdf/ecafc8e1-3c68-4c6b-e414-9ead5fb6d5ed)jelű formanyomtatványhoz csatolhatja arcfényképét, ha hozzájárul annak a választások hivatalos honlapján történő közzétételéhez. Ebben az esetben azt JPEG kiterjesztésű, 240X340 pixel felbontású, álló formátumú fájlban kell mellékelni és a fájlt az alábbiak szerint kérjük elnevezni: „*a jelölt személyi azonosítója*\_foto”.

A jelölt e nyomtatványon kérheti, hogy a választások hivatalos honlapja ne tartalmazza egyik utónevét, illetve a „dr.” megjelölést, valamint ugyanitt kérheti nevének nemzetiségi nyelven való feltüntetését is. Ez utóbbit MS Word fájlban, nyomtatott nagybetűkkel kell mellékelni, és a fájlt az alábbiak szerint kérjük elnevezni: „*a jelölt személyi azonosítója*\_nemzetiseginev”.

## Névviselés

Fontos, hogy ha a kompenzációs listás jelölt korábban ugyanazon településen polgármesteri, illetve egyéni választókerületi jelölést is elfogadott, a névviselés kapcsán az [A4](https://www.valasztas.hu/documents/20182/2422993/Aj%C3%A1nl%C3%B3%C3%ADv+ig%C3%A9nyl%C3%A9se+%28A4%29.pdf/69bd46cc-a177-957c-6e5b-7ebf37e4cee1) jelű formanyomtatványon tett jognyilatkozatnak megfelelő névvel veszi őt nyilvántartásba a helyi választási bizottság a kompenzációs listán.

## A kompenzációs lista nyilvántartásba vétele

A helyi választási bizottság minden, a törvényes feltételeknek megfelelő listát – legkésőbb a bejelentését követő 4. napon – nyilvántartásba vesz. A listaindítás jogát nem érinti, ha a **nyilvántartásba vet** egyéni választókerületi **jelölt visszalépett vagy kiesett**.

A helyi választási bizottság a listát a jelölt nélkül veszi nyilvántartásba, ha

* nincs választójoga,
* korábban elfogadott olyan jelölést, ami a kompenzációs listás jelöltséggel összeférhetetlen.

## A kompenzációs lista kiesése

A kompenzációs lista kiesik, ha

* ·a jelölő szervezet a listát visszavonja,
* a szavazás megkezdése előtt a listán szereplő valamennyi jelölt kiesik,
* a Nemzeti Választási Bizottság/területi választási bizottság a listát állító jelölő szervezetet törli a jelölő szervezetek, jelöltek és listák nyilvántartásából,
* a helyi választási bizottság törli a kompenzációs listát a jelölő szervezetek, jelöltek és listák nyilvántartásából.

A helyi választási bizottság akkor törli a nyilvántartásból a kompenzációs listát, ha a jelölő szervezetnek a település egyéni választókerületeinek több mint felében nincs jogerősen nyilvántartásba vett, valamint bejelentett, de még jogerősen el nem bírált egyéni választókerületi jelöltje.

# ÖSSZEFOGLALÓ

FIGYELEM! A választáson jelöltként indulni szándékozó választópolgár jelölési fajtánként csak egy jelölést fogadhat el és csak egy településen, illetve megyén belül.

Mindez azt jelenti, hogy ugyanazon személy nem fogadhat el két különböző településen is például egyéni listás vagy polgármester-jelöltséget.

A fenti szabály második fordulata azt jelenti, hogy amennyiben különböző jelöléseket fogad el a választópolgár, úgy azt csak ugyanazon településen teheti meg. Mindezen túl megyei listás jelölést csak azon települést magában foglaló megyében fogadhat el, ahol az egyéni listás vagy a vegyes választási rendszer szerinti egyéni választókerületi- vagy a polgármester-jelölést elfogadta és fordítva.

Amennyiben a választópolgár a törvényi tilalom ellenére ugyanazon jelölési fajtában több jelölést fogadott el, vagy az általa elfogadott különböző jelölések nem ugyanazon településen, illetve megyében vannak, a választási iroda részére az ajánlóíveket – az összeférhetetlen helyzet feloldásáig – nem adja ki.

Az ezzel kapcsolatos jogértelmezését a Nemzeti Választási Bizottság [az eltérő településen, fővárosi kerületben vagy megyében történő jelölés, illetve az ugyanazon jelölési fajtán belül többes jelölés elfogadása esetén követendő eljárásrendről szóló 15/2014. számú iránymutatásában](https://www.valasztas.hu/15/2014.-szamu-iranymutatas) rögzítette.

## A jelölt által elfogadható más jelölések összefoglalása

|  |  |  |  |  |  |
| --- | --- | --- | --- | --- | --- |
| **Jelölés** | | **A jelölt által elfogadható más jelölés:** | | | |
| **polgármester** | **egyéni választókerületi** | **kompenzációs listás** | **megyei listás** |
| **polgármester** | 10 000 feletti településen |  | *ugyanazon településen* | *ugyanazon településen* | *ugyanazon megyében* |
| **egyéni választókerületi** | 10 000 feletti településen | *ugyanazon településen* |  | *ugyanazon településen* | *ugyanazon megyében* |
| **kompenzációs listás** | 10 000 feletti településen | *ugyanazon településen* | *ugyanazon településen* |  | *ugyanazon megyében* |
| **megyei listás** | | *a megyében, megyei jogú város kivételével* | *a megyében, megyei jogú város kivételével* | *a megyében, megyei jogú város kivételével* |  |

\*\*\*\*A nyomtatványok a nyomtartány nevében szereplő betűjelre kattinva letölthetők!